ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                     Na rokovanie vlády SR
                                                                                                     Dňa 26. apríla 2010
                                                                                                     K materiálu č. 17572/2010
                                                                                                     K bodu č. 16

S T A N O V I S K O

k návrhu na uzavretie Zmluvy medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo dňa 4. januára 1996 -  nové znenie

I

     Návrh na uzavretie Zmluvy medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo dňa 4. januára 1996 predkladá na rokovanie vlády podpredseda vlády a minister vnútra Slovenskej republiky Robert Kaliňák v novom znení.

II

      Účelom zmluvy  je zmena charakteru štátnej hranice na hraničných vodných tokoch z pohyblivého na nepohyblivý.    

III

      Uvedená zmluva je   bilaterálnou medzinárodnou prezidentskou zmluvou,  medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a podľa čl. 7 ods. 4 Ústavy SR sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

     Legislatívna rada vlády Slovenskej republiky prerokovala predložený návrh     na svojom zasadnutí dňa 20. apríla 2010 a  odporučila vláde Slovenskej republiky  s návrhom vysloviť súhlas s tromi pripomienkami.

IV

      Sekcia vládnej legislatívy Úradu vlády Slovenskej republiky skonštatovala, že všetky tri pripomienky legislatívnej rady boli do materiálu zapracované a odporúča vláde Slovenskej republiky s návrhom na uzavretie Zmluvy medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo dňa 4. januára 1996 súhlasiť  v predloženom znení.

V Bratislave 23. apríla 2010